Alf Roar Berg

Alf Roar Berg (født 17. april 1933 i Skoger, død 12. juli 2022) var en norsk offiser og generalmajor. Han var i perioden 1988–1993 sjef for Etterretningstjenesten.Nils Andreas Stensønes: Alf Roar Berg (1933-2022 - Minneord i Aftenposten 27. juli 2022
Liv og virke
Berg gjennomgikk Befalsskolen for Luftvernartilleriet i Stavern 1953–1954 og tok deretter Krigsskolen fra 1955 til 1957. I 1979–1980 gikk han på NATO Defence College.

Berg tjenestegjorde ved Rygge hovedflystasjon 1958–1962, Våler batteri 1962-1967, Luftforsvarets befalsskole 1968–1971 og Forsvarskommando Sør-Norge 1971-1974. I 1967-1968 var han FN-observatør i Midtøsten.

Berg var nestleder og senere leder for Luftvernartilleribataljonen på Ørland hovedflystasjon 1974–1976, før han gikk over til en stilling i Forsvarsdepartementet. Fra 1982 tjenestegjorde han ved Forsvarets overkommando, før han ble underdirektør i Forsvarsdepartementet i 1984. I 1985 gikk han over til en stilling i Forsvarets overkommando / Fellesstaben.

I mai 1988 ble Berg utnevnt til ny etterretningssjef etter Egil Jørgen Eikanger. Han satt som e-sjef frem til han gikk av for aldersgrensen i 1993 og ble etterfulgt av Olav Bjerke. 

Etter endt tjeneste i Forsvaret arbeidet Berg som rådgiver til bedrifter om sikkerhet og krisesituasjoner.

 Referanser 

«Ny oberst i FO». Aftenposten Morgen (16. desember 1985)
«Krigen om sannheten». Dagbladet (19. august 2006)

Kategori:Norske generalmajorer
Kategori:Sjefer for Etterretningstjenesten
Kategori:Forsvarsmedaljen
Kategori:Personer fra Drammen kommune
Kategori:Fødsler i 1933